**SZEREPJÁTÉK MINTÁK – ÜZLETI SZAKIRÁNY**

**1. Vizsgázó**: Ön egy magyarországi kisvállalkozás társtulajdonosa.

* Ön szerint itt az idő, hogy a magyar után a külföldi piacra is betörjenek.
* Erre a legjobb alakalom a fél év múlva Manchesterben megrendezendő Nemzetközi Vásár lenne.
* Próbálja meggyőzni üzlettársát (a vizsgáztatót), hogy a magas költségek ellenére a vásáron való részvétel jó befektetés.

**Vizsgáztató:** Ön egy magyarországi kisvállalkozás társtulajdonosa. Üzlettársa (a vizsgázó) arra szeretné rábeszélni, hogy cégük vegyen részt az Angliában fél év múlva megrendezendő nemzetközi vásáron.

* „Én azt hallottam, egy ilyen vásáron való részvétel **igen drága**. Szerinted **milyen előnyökkel** járna ez számunkra? Biztos, hogy megéri?”
* **„Milyen költségek** merülnek fel a részvétellel kapcsolatban?”
* „Szerinted **mely termékünk** képviselné a legjobban a céget? Miért?” (Az első javaslatot ne fogadja el.)
* „Milyen **reklámanyagot** vigyünk magunkkal a kiállításra? Milyen információk szerepeljenek ebben?”
* „**Ki és mennyiért** fogja ezeket a reklámanyagokat elkészíteni?”
* „Meggyőztél, menjünk el a vásárra. **Hogyan osszuk fel egymás közt** a vásárra készülődés **teendőit**”?

**2. Vizsgázó**: Ön egy munkaközvetítő cég alkalmazottja. Felkeresi egy frissen végzett marketingszakember (a vizsgáztató), aki állást keres.

* Válaszoljon az álláskereső kérdéseire.
* Ha az álláskereső döntött, ajánljon egy konkrét pozíciót, és válaszoljon az ezzel kapcsolatban felmerülő esetleges kérdésekre.

 **Vizsgáztató**: Ön egy frissen végzett marketingszakember. Állást keres, ezért felkeres egy munkaközvetítő céget. Arra kíváncsi, nagy multinacionális céghez, vagy kisebb, esetleg családi kézben lévő vállalkozásnál érdemes-e pályakezdőként elhelyezkedni.

* „Milyen **előnyökkel** járna, ha egy nagy **multinacionális** cégnél vállalnék állást? Mi lenne ugyanennek a hátránya?”
* „És mi a helyzet a **kisebb, esetleg családi kézben** lévő vállalatokkal? Mik az **előnyei**/**hátrányai** annak, ha valaki egy ilyen cégnél vállal állást?”
* „Azt hiszem, egy nagy multicéget választok, mégpedig ….. okból. Tudna egy konkrét állásajánlatot adni?”
* „Mik az elvárásai ennek a cégnek a pályázóval szemben?”
* „Milyen **béren kívüli juttatásokat** adna ez a cég egy pályakezdőnek?”